עודד ליפשיץ (פרופסור)

עודד ליפשיץ (נולד ב-15 במאי 1963) הוא פרופסור מן המניין בחוג לארכאולוגיה ותרבויות המזרח הקדום באוניברסיטת תל אביב. בשנת 1997 קיבל תואר דוקטור בהיסטוריה של עם ישראל בהנחיית נדב נאמן ומאז הפך למרצה בכיר ופרופסור באוניברסיטת תל אביב. מאז 2011 משרת כראש המכון לארכאולוגיה ע"ש נדלר באוניברסיטת תל אביב, ראש התוכנית ללימודי "ישראל הקדום" ומחזיק בקתדרת אוסטריה לחקר ארץ ישראל בתקופת המקרא.<ref name=":0">[https://www.tau.ac.il/profile/lipschit פרופ' עודד ליפשיץ], אתר המכון לארכאולוגיה (אוניברסיטת תל אביב). נדלה ב-23 במרץ 2022</ref>

מחקרו של ליפשיץ עוסק בהיסטוריה, ארכאולוגיה והעדות המקראית של אזור דרום הלבנט (ארץ ישראל וסביבתה) ובעיקר התהוותה של ממלכת יהודה בהקשר המקומי והאזורי, ותולדותיה תחת השלטון האימפריאלי של אשור, בבל, ופרס. יחד עם עמיתיו, ליפשיץ ניהל מספר חפירות ארכאולוגיות באתרים כגון רמת רחל (2004–2010), עזקה (2010–) ומוצא (2018–).<ref name=":0" /> עודד ליפשיץ כתב הן בשיתוף והן בעצמו למעלה מעשרים ספרים וכמה מאות מאמרים מחקריים.<ref>[https://english.tau.ac.il/sites/personal.tau.ac.il/files/media_server/1304/Lipschits_Publications.pdf רשימה מקיפה של כל הפרסומים המדעיים (באנגלית)], מתוך "פרסומים", [https://www.tau.ac.il/profile/lipschit הדף של ליפשיץ], אתר המכון לארכאולוגיה (אוניברסיטת תל אביב). נדלה ב-23 במרץ 2022</ref> הוא ארגן והרצה בלמעלה מ-200 כנסים מדעיים<ref>[https://www.tau.ac.il/sites/personal.tau.ac.il/files/media_server/1304/Conferences%20and%20Lectures.pdf רשימה מלאה של הכינוסים וההרצאות (באנגלית)], מתוך "כינוסים מדעיים", [https://www.tau.ac.il/profile/lipschit הדף של ליפשיץ], אתר המכון לארכאולוגיה (אוניברסיטת תל אביב). נדלה ב-23 במרץ 2022</ref> וקיבל מספר פרסים, מענקים ומלגות יוקרתיים<ref>[https://www.tau.ac.il/sites/personal.tau.ac.il/files/media_server/1304/Grants%20and%20scholarships.pdf רשימה מלאה של מענקי המחקר (באנגלית)], מתוך "מענקי מחקר", [https://www.tau.ac.il/profile/lipschit הדף של ליפשיץ], אתר המכון לארכאולוגיה (אוניברסיטת תל אביב). נדלה ב-23 במרץ 2022</ref>, בהם פרס א.מ.ת. לארכאולוגיה לשנת 2022.<ref>[https://emetprize.com/award-page/1/188 פרופ' עודד ליפשיץ], הזוכים בפרס 2022, פרס אמת</ref>

בשנת 2024 קיבל "דוקטור לשם כבוד" מאוניברסיטת ציריך על מחקריו בנושא ההיסטוריה והארכאולוגיה של ישראל ויהודה בתקופת המקרא.

==חייו ופועלו==
עודד ליפשיץ נולד בירושלים בשנת 1963, שירת ביחידה מובחרת בצה"ל בשנים 1985-1981 ושוחרר ממילואים ב-2008 בדרגת רב-סרן. ליפשיץ נשוי ליעל (מורנו) ליפשיץ, יש להם ארבעה ילדים והם מתגוררים באלון הגליל.<ref name=":0" /> 

בשנת 1985 החל ליפשיץ את לימודיו בארכאולוגיה והיסטוריה של עם ישראל ובשנת 1997 קיבל את הדוקטורט מבית הספר למדעי היהדות באוניברסיטת תל אביב. נושא הדיסרטציה היה: "פחוות 'יהוד' תחת שלטון בבל (586-539 לפנה"ס): מציאות היסטורית ותפישות היסטוריוגרפיות," אותה כתב בהנחייתו של פרופסור נדב נאמן. את הפוסט-דוקטורט עשה ליפשיץ בבפקולטה לתאולוגיה שבאוניברסיטת היידלברג (גרמניה), לאחר שקיבל מלגת מחקר לחוקרים מצטיינים על שם אלכסנדר פון הומבולדט.<ref name=":0" /> 

ב-1998 הצטרף ליפשיץ לסגל האקדמי וב-2002 הפך למרצה בכיר עם קביעות בחוג להיסטוריה של עם ישראל באוניברסיטת תל אביב. ב-2007 הפך לפרופסור חבר וב-2012 הפך לפרופסור מן המניין להיסטוריה של עם ישראל בחוג לארכאולוגיה ותרבויות המזרח הקדום באוניברסיטת תל אביב. ב-2011 הקים ליפשיץ את תוכנית "ישראל הקדום" לתואר שני ושלישי באוניברסיטת תל אביב ועומד מאז בראשה ובראש המכון לארכאולוגיה על שם סוניה ומרקו נדלר. ליפשיץ הנחה כ-70 סטודנטים לתואר שני ו-20 סטודנטים לדוקטורט.<ref name=":0" /> 

== מחקר ==
מחקרו של עודד ליפשיץ מתמקד בדרום הלבנט בכלל וביהודה בפרט בתקופות הברזל, הפרסית, ההלניסטית.

=== יהודה תחת שלטון בבל ===
עודד ליפשיץ, 2022
באמצעות ביקורת המקרא, חקר ביקורתי של מקורות היסטוריים וניתוח הממצאים הארכאולוגים, קבע ליפשיץ כי בניגוד לפרשנות המסורתית של הנרטיב המקראי, רוב ההיסטוריה של הארץ באלף הראשון לפנה"ס עוצבה על ידי נוכחותן של אימפריות, תחילה עם האימפריה הנאו-אשורית במאה ה-8 לפנה"ס. תקופה זו, הממשיכה עד עלייתה של ממלכת החשמונאים במאה ה-2 לפנה"ס, מכונה "עידן האימפריות". גישה זו עומדת בניגוד לגישה המסורתית המחלקת את תולדות עם ישראל בעת העתיקה לתקופת בית ראשון ובית שני, עם "פער גלותי", תרבותי ויישובי באמצע המאה ה-6 לפנה"ס. בספרו "ירושלים בין חורבן להתחדשות: יהודה תחת שלטון בבל", המבוסס על עבודת הדוקטורט שלו, הציג עודד ליפשיץ עדויות לכך שבימי גלות בבל המשיכו להתקיים חלק ממרכזי היישוב בתחומי ממלכת יהודה הכבושה. ספר זה זכה בפרס איש-שלום (יד יצחק בן-צבי) לספר הביכורים הטוב ביותר בחקר תולדות ישראל.<ref name=":0" /> על אף שהתזה המהפכנית של ליפשיץ לא התקבלה על ידי כל החוקרים, מבקריו שיבחו את החיבור על היקפו, ארגונו ורמת הפירוט, וציינו אותו כאחד החיבורים המקיפים בנושא שנכתבו עד אז, הראוי לעיון ולמידה.<ref></ref>

=== חפירות רמת רחל ===
בשנים 2004–2010 ניהל עודד ליפשיץ יחד עם מנפרד אומינג (אוניברסיטת היידלברג) את משלחת החפירות באתר רמת רחל, במטרה להגדיר את התרבות החומרית במאות ה6--5 לפנה"ס להן חופפת תקופת "גלות בבל" המתוארת במקרא. בחפירה התגלה מתחם מפואר אשר התקיים מהמאה ה-8 לפנה"ס ועד המאה ה-2 לפנה"ס. המתחם הוקם בזיקה להפיכתה של ממלכת יהודה לממלכת חסות של אשור ולאחר מכן של מצרים ובבל, והמשיך להתקיים כאשר יהודה סופחה לאימפריות של בבל, פרס, בית תלמי ובית סלאוקוס. התרומה העיקרית של המחקר היא למסגרת הכרונולוגית של המאות ה-7-4 וגילויו של גן מלכותי, היחיד שנמצא בארץ ישראל מכל תקופת המקרא. ליפשיץ הציג במחקרו כי בתקופה הפרסית המרכז השלטוני של פחוות יהודה עבר ממצפה (תל א-נצבה) לרמת רחל ולא לירושלים כפי שהיה מקובל, ושעד התקופה החשמונאית ירושלים המשיכה להתקיים אך ורק כמרכז פולחני. לדבר משמעות רבה לחקר המקרא שכן לתקופת שלטון פרס מיוחסת פעילות ספרותית רבה אשר השפיעה רבות על המקרא ועל התהוות היהדות.<ref name=":0" />

=== טביעות חותם ביהודה ===
יחד עם שותפו דייוויד ס. ואנדרהופט (בוסטון קולג'), החל ליפשיץ מחקר מקיף על המסורות המנהליות הייחודיות ליהודה תחת חסות או שלטון ישיר של האימפריות, ובפרט טביעות החותם שהופיעו ביהודה במשך כ-600 שנים, בין המאה ה-8 למאה ה-2 לפנה"ס. תחילה המחקר התמקד בטביעות החותם בתקופה הפרסית וההלניסטית ובמשמעותן להבנת ההיסטוריה והכלכלה של יהודה בתקופות הללו. שני החוקרים פרסמו את תוצאות המחקר בספר שראה אור באנגלית ב-2012 וזכה בפרס ג' ארנסט רייט של בית הספר האמריקאי לחקר המזרח (ASOR).<ref>[https://www.asor.org/about-asor/honors-awards/previous-award-recipients/ Previous Award Recipients], ASOR</ref> לאחר מכן המשיך ליפשיץ עם עמיתיו לחקור את תופעת טביעות החותם גם במאות ה-8 עד ה-6 (כולל חותמות למלך) ופרסם ב-2018 את הספר "עידן האימפריות: היסטוריה ומנהל ביהודה לאור טביעות החותם על קנקנים".<ref name=":0" />
תל עזקה

=== חפירות תל עזקה ===
מאז 2010, מנהל ליפשיץ יחד עם עמיתיו יובל גדות (אוניברסיטת תל אביב) ומנפרד אומינג (אוניברסיטת היידלברג) את משלחת החפירות על שם לאוטנשלגר בתל עזקה שבשפלת יהודה. בחפירות נחשף אתר רב-תקופתי עם שכבות יישוב מתקופת הברונזה הקדומה ועד התקופה הרומית. באתר נחשפו שכבות עם בניה מאסיבית מתקופת הברונזה התיכונה, שכבת חורבן מסוף תקופת הברונזה המאוחרת וממצאים הקשורים בנוכחות וההיסטוריה של ממלכת יהודה באזור בתקופת הברזל וב"עידן האימפריות".<ref></ref>

=== חפירות תל מוצא ===
מאז 2018<ref name=":0" /> מנהל ליפשיץ יחד עם שועה קיסילביץ (אוניברסיטת תל אביב ורשות העתיקות) את משלחת החפירות בתל מוצא שממערב לירושלים. החפירות מתמקדות במקדש שהתקיים במקביל לירושלים בתקופת הברזל 2א (המאות ה-10-9 לפנה"ס).<ref>[https://www.telmoza.org/ אתר משלחת החפירות של תל מוצא]</ref>

==פרסומים==
===ספרים שכתב===
*ע. ליפשיץ. תשס"ד (2004). [https://kotar.cet.ac.il/kotarapp/index/Book.aspx?nBookID=16493812 "ירושלים בין חורבן להתחדשות"]. ירושלים ([https://books.google.co.il/books?id=78nRWgb-rp8C&redir_esc=y תורגם לאנגלית], 2005)
*ע. ליפשיץ, י. גדות, ב. ארובס, ומ. אומינג. תשע"ה (2014). [https://www.ybz.org.il/?CategoryID=635&ArticleID=6160 "מה לוחשות האבנים? 3000 שנה של היסטוריה נשכחת ברמת רחל"]. ירושלים ([https://books.google.co.il/books?id=h6wkMQAACAAJ&redir_esc=y תורגם לאנגלית], 2017)
*ע. ליפשיץ. תשע"ח (2018). [https://kotar.cet.ac.il/kotarapp/index/Book.aspx?nBookID=105256337 "עידן האימפריות: היסטוריה ומנהל ביהודה לאור טביעות החותם על קנקנים"]. ירושלים. ([https://www.eisenbrauns.org/books/titles/978-1-64602-160-4.html תורגם לאנגלית], 2021)
<div class="mw-content-ltr">
*
*
*
*
</div>

===ספרים שערך===
<div class="mw-content-ltr">
*
*
*
*
*
*
*
*
*
*
</div>

===מאמרים===
עודד ליפשיץ פרסם כ-200 מאמרים. את מרביתם ניתן למצוא ב[https://telaviv.academia.edu/OdedLipschits פרופיל של ליפשיץ באתר Academia.edu].

==קישורים חיצוניים==

* [https://archaeo.tau.ac.il/odedlipschits דף הבית של עודד ליפשיץ], החוג לארכאולוגיה ולתרבויות המזרח הקדום, אוניברסיטת תל אביב 

* 
* [https://www.researchgate.net/profile/Oded-Lipschits עודד ליפשיץ] באתר ResearchGate
* [https://www.coursera.org/instructor/lipschits עודד ליפשיץ] באתר Coursea
* [http://archaeology.tau.ac.il/azekah אתר משלחת לאוטנשלגר לחפירות עזקה]
* [https://www.telmoza.org/ אתר משלחת חפירות תל מוצא]
* [https://www.tau.ac.il/~rmtrachl/archaeology%20of%20site.htm אתר משלחת חפירות רמת רחל]
* 

==הערות שוליים==

קטגוריה:בעלי תואר דוקטור מאוניברסיטת תל אביב
קטגוריה:סגל אוניברסיטת תל אביב: ארכאולוגיה ותרבויות המזרח הקדום
קטגוריה:היסטוריונים ישראלים
קטגוריה:חוקרי יהדות ישראלים
קטגוריה:אנשי חינוך ישראלים
קטגוריה:ארכאולוגים ישראלים
קטגוריה:זוכי פרס א.מ.ת.
קטגוריה:אלון הגליל: אישים
קטגוריה:ישראלים שנולדו ב-1963